性格運算

性格運算係人工智能同性格心理學嘅一個結合領域，專門研究點樣靠運算方法－簡單講即係特製嘅電腦程式－嚟研究人嘅性格：喺嚴格嘅心理學上，性格係指一啲能夠喺人同人之間有差異、而且喺個體內大致穩定嘅行為、認知或者情緒特徵；而現實表明咗，人工智能系統喺工作上往往有必要應付呢啲人同人之間嘅呢啲差異。

性格運算研究嘅包含咗三大範疇：
按對象嘅行為判斷佢嘅性格；
按對象嘅行為估計其他人會點判斷佢嘅性格；
令人工智能程式展現出似人類噉嘅性格；
舉個簡單例子，好似係「按對象嘅行為判斷佢嘅性格」噉：想像一部傾偈機械人；一部曉做呢樣嘢嘅傾偈機械人可以由唔同嘅源頭嗰度攞數據，並且按性格心理學上嘅知識判斷對方嘅性格，最後部機械人再按呢樣資訊調節自己嘅行為，以求令自己成功嘅程度－一部傾偈機械人嘅成功程度可能以「用家鍾意佢嘅程度」嚟衡量－盡可能有咁大得咁大。

基礎 
人工智能
性格心理學

圖靈測試
人形機械人

文獻 
Vinciarelli, A., & Mohammadi, G. (2014). A survey of personality computing (PDF). IEEE Transactions on Affective Computing, 5(3), 273-291.

攷 

性格
人工智能